ministerijos sekretorius Gintautas Pangonis. 

Spaudos konferencijoje pateiktais duomenimis, pagal šimtui gyventojų 
tenkančių telefonų kiekį Lietuvą iš buvusio sovietinio bloko valstybių 
lenkia tik Slovėnija, Latvija ir Bulgarija. Šiuo metu šimtui mūsų šalies 
gyventojų vidutiniškai tenka 26,1 telefono, tačiau šie skaičiai gerokai 
skiriasi mieste ir kaime: šimtas miestiečių statistiškai turi 28,3, o 


šimtas kaimo žmonių, - tik 15,4 telefonų. Planuojama, kad iki 2000-ųjų 
metų šis rodiklis padidės iki 40-ties telefonų šimtui gyventojų. 
Norėdami to pasieti, ryšininkai iki tūkstantmečio pabaigos turės šalyje 


įrengti 350 tūkstančių naujų telefono linijų. 

Pernai į Lietuvos telekomunikacijų plėtojimą buvo investuota apie 49 
milijonai litų, šiemet į šią sritį planuojama investuoti dvigubai 
daugiau, - per šimtą milijonų litų. 

Jau šią vasarą Vilniuje turėtų pradėti veikti pirmoji sostinėje 
skaitmeninė "Siemens" firmos telefono stotis, turinti beveik dešimt 
tūkstančių numerių. Pasak "Lietuvos telekomo" generalinio direktoriaus 
Jono Jagmino, greitai planuojama įsigyti dar A nors ir nenaujų, bet 
pakankamai modernių skaitmeninių telefono stočių. ios įmonės vadovas 


optimistiškai tikisi, kad jau po metų telefonais bus aprūpinti visi to 
pageidaujantys vilniečiai. Skaitmenines automatines telefono stotis už 
Europos rekonstrukcijos ir plėtros banko kreditą planuojama statyti ir 
kituose didžiuosiuose Lietuvos miestuose. Ryšininkų skaičiavimais, jų 
poreikis penkeriems metams, - 300 tūkstančių telefono numerių. 


ALGIRDAS BRAZAUSKAS PASVEIKINO POPIEŽIŲ 

Respublikos Prezidentas Algirdas Brazauskas gegužės 17 dieną 
nusiuntė sveikinimo telegramą Jo Šventenybei Popiežiui Jonui Pauliui II. 
Joje sakoma: 

"Jūsų Šventenybe, 

Šviesi septyniasdešimt penkerių metų sukaktis, šventasis Tėve, jautri 
kančiai ir skausmui Jūsų sielos atjauta spindesiu apgaubia kilnią 
Ganytojo misiją, skatina gėrio ir tiesos viltį. Šią dieną mes nuolat 
prisimename Jūsų istorinį vizitą į Lietuvą, palankiai besiklostančius 
Lietuvos ir Vatikano santykius. Tebejausdamas palaiminimą Lietuvos 
tautai ir atmindamas neužmirštamus susitikimus, tikiu didžiausia Jūsų 


Šventenybės dvasine dovana mums - malda ir tikėjimu, suartinančiu 
žmones, tautas ir valstybes". 
CENTRO SĄJUNGA IR LIBERALAI SOL IDORIZUOJASI 
Lietuvos centro ir liberalų sąjungų įgaliotosios derybų grupės iki 


pirmojo būsimųjų Seimo rinkimų etapo rengs bendro partijų veikimo 
nuostatas. Tai nutarta išplėstiniame šių politinių organizacijų 
posėdyje. 

Centro sąjunga ir liberalų partija, kurios nariai yra verslo žmonės, 
kels savuosius kandidatus į 1998 metais vyksiančius Prezidento rinkimus. 
Tai patvirtino prieš dvi savaites spaudos konferencijoje Egidijus 
Bičkauskas. Centro sąjungos ir liberalų sąjungos vadovai ne kartą sakė, 
kad vienas iš jų kandidatų bus Egidijus Bičkauskas, Centro sąjungos 
pirmininkas ir Lietuvos Seimo pirmininko pavaduotojas. /B.B./ - 000- 


